**Határozat: 67**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2019. március 07-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2019. március 07-én** 18,21 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Magyar Mária és Szirtes Balázs képviselők, Szabóné dr. Csányi Marianna jegyző, Torma László aljegyző.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető, Bodor Johanna igazgatási ügyintéző, Cziráki László a Gránit Gyógyfürdő Zrt. vezérigazgatója.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Czirákiné Pakulár Judit alpolgármestert és Magyar Mária képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Fürdő Hotel pótmunkákról döntés ZÁRT**Előadó: Novák Ferenc polgármester
2. **A Magyarország- Horvátország (HUHR) együttműködésű turisztikai ZÁRT   
   tartalmú Interreg pályázat benyújtása**Előadó: Novák Ferenc polgármester

Novák Ferenc: Javasolja a meghívóban nem szereplő a Magyarország- Horvátország (HUHR) együttműködésű turisztikai tartalmú Interreg pályázat benyújtása című napirendi javaslatot 2. számú napirendként napirendre venni és a kiegészített napirendet elfogadni.

Képviselőtestület 7 igen szavazattal, ellenszavazat és tartózkodás nélkül a napirendre vonatkozó javaslatot elfogadta.

Novák Ferenc: Javasolja, a napirenden szereplő 1-2. számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 67/2019. (III.07.) számú határozata:**

Zalakaros Város Önkormányzat Képviselőtestülete elrendeli a napirenden szereplő 1-2. számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Novák Ferenc: Mivel a nyílt ülésen tárgyalandó napirend nem volt, megköszönte a részt vételt és az ülést 18,22 órakor bezárta és a bejelenti, hogy a képviselőtestület 18,22 órától zárt ülés keretében folytatja tovább munkáját.

Kmft.

Novák Ferenc Szabóné dr. Csányi Marianna

Polgármester Jegyző

Czirákiné Pakulár Judit Magyar Mária

Jkv. hitelesítő Jkv. hitelesítő